**PÅMELDING TIL KONFIRMANTOPPLÆRING I TYSVÆR SOKN, 2023-2024**

5.juni var eg på skulen og informerte elevane i 8.klasse om konfirmantopplegget for Tysvær Sokn
2023/2024. Ungdommane fekk også utlevert ei skriftleg orientering med viktige datoar og opplysningar om konfirmasjonstida.

Tysvær kyrkjelyd vil at alle skal få ei god konfirmanttid, og ønskjer å tilrettelegge tilbodet så alle kan delta.

Kyrkja treng ei forpliktande påmelding for å planlegge og organisere til beste for alle.

Det er også viktig at me får informasjon om- og eventuelt ein samtale om sjukdom, dokumentert matallergi, funksjonshemming, konsentrasjonsvanskar mm.

**Påmelding:**

**Fyll ut** innskrivingsskjemaet på nettsida til “ tysvaerkirken.no.” Påmelding opnar 15.juni.
Hugs at dette gjeld Tysvær sokn!

Ta kontakt viss de treng hjelp til påmelding, eller har spørsmål om konfirmanttida!

**Val av konfirmasjonsdag:** Dei som skriv seg inn først, har størst sjanse for å få oppfylt ønsket sitt.

Lister for konfirmasjonsdag vil vere klar til møtet for foreldre/føresette tysdag 5.september.
**Konfirmantavgift:** Kr 600,- som dekkar utgiftar til kino, materiell og mat gjennom konfirmantåret.
Rekning kjem frå rekneskapskontoret til hausten.

Om dette blir til belastning for økonomien, ta kontakt, så finn me ei løysing.

**Praksis og konfirmantleir:** Les den andre sida av dette brevet.

**NB! PÅMELDINGSFRIST: 1.JULI**

Viktige datoar i starten:

* Oppstart/infosamling for konfirmantane onsdag 23.august på Tysvær Soknehus.
* Seminardag for alle konfirmantane i Tysvær og Bokn i Tysvær kyrkje/Tysvær Soknehus,
laurdag 26.august kl 10.00.
* Presentasjonsgudsteneste i Tysvær kyrkje, søndag 3.september kl 11.00 (obligatorisk)
* Informasjonsmøte for foreldre/føresette tysdag 5.september kl 19.30 på Tysvær Soknehus.
* Konfirmasjon i Tysvær Kyrkje: Laurdag 11.mai og søndag 12.mai 2024.

Det meste av undervisninga blir på onsdagar.

Velkommen som konfirmant!

Tysværvåg, 13.06.23

Marit Sofie Teistedal Vikre

Kateket i Tysvær

Tlf: 476 41 868 (Kyrkjekontoret) 481 35 457(Mobil) E-mail: msvikre@tysver.kommune.no

**PRAKSIS**

Alle konfirmantane skal velje ei interessegruppe som er knytta opp mot aktivitetar i Tysvær Sokn.
Fyll inn tre ønsker i prioritert rekkefølge i påmeldingsskjemaet.

Desse gruppene deltar på 5 samlingar. Du kan velja mellom:

**Leiarkonfirmant:**

Her får du prøve deg som leiar, og kan velje ein av dei følgjande aktivitetane:

* **Barnekoret Gledesprederen i Tysværvåg**
* **Medarbeidar på «Supertorsdag»**
* **Bakegruppe**
* **Kyrkjenærleiar**
* **Dugnadsgruppe**

**Barnekor:** Delta på fire øvingar og eit planleggingsmøte.

**Supertorsdag:** Vere med og lage i stand (rigg, rydd, middag, leik)til Supertorsdag på Tysvær soknehus,

4 torsdagar etter skuletid fram til kl 18.00.

**Bakegruppe:** 4 kveldar med baking til kyrkjekaffi + gjere dugnad ein gong på kyrkjekaffi.

**Kyrkjenærleiar:**

Trusopplæringa Kyrkjenær treng leiarar for mange aldersgrupper i trusopplæringa.
(F.eks. Lys vaken, aktivitetsdag på Stemnestaden, 4-årssamling, hausttakkefest, 7.klassetreff mm )

Du deltar på 1 leir og 1 aktivitetsdag eller fleire småarrangement + planleggingsmøte.

**Dugnadsgruppe:**

Bli med på 5 ulike dugnadsoppgåver i/ved Soknehuset eller kyrkja.

**KONFIRMANTLEIR**

Det blir konfirmantleir på Brandøy misjons- og konferansesenter på Bjoa i Vindafjord.

Dato: 26.-28.januar 2024. Leiren er eit høgdepunkt i konfirmanttida, og dei fleste pleier å bli med.

Leiren er ikkje obligatorisk. Pris for fullt opphold: Kr 1900,-
Påmelding til hausten.